ടേബിള് ടെന്നീസ് ഫെഡറേഷന്റെ വാദം തള്ളി വീണ്ടും മണിക ബത്ര ടേബിള് ടെന്നിസ് ഫെഡറേഷന്റെ വാദം തള്ളി ടേബിള് ടെന്നീസ് താരം മണിക ബത്ര വീണ്ടും രംഗത്ത്. ഇന്ത്യന് പരിശീലകന് സൗമ്യദീപ് റോയ്ക്കെതിരെ മാസങ്ങള്ക്ക് മുന്പ് പരാതി നല്കിയിരുന്നെന്ന് മണിക ബത്ര ആവര്ത്തിച്ചിരിക്കുകയാണ്. ഒളിംപിക്സ് യോഗ്യതാറൗണ്ടില് മത്സരം തോറ്റ് കൊടുക്കാന് സൗമ്യദീപ് റോയി തന്നോട് ആവശ്യപ്പെട്ടുവെന്നും, ഇതുകൊണ്ടാണ് ടോക്കിയോയില് ഇന്ത്യന് കോച്ചിന്റെ സേവനം തേടാതിരുന്നതെന്നും ഫെഡറേഷന് നല്കിയ നോട്ടീസിന് മണിക ബത്ര കഴിഞ്ഞ ദിവസം മറുപടി നല്കിയിരുന്നു. എന്നാല് പരാതി നല്കിയില്ലെന്ന ഇന്ത്യന് ടേബിള് ടെന്നിസ് ഫെഡറേഷന് സെക്രട്ടറി അരുണ് ബാനര്ജിയുടെ പരാമര്ശം വന്നതോടെയാണ് വീണ്ടും പ്രതികരണവുമായി മണികബത്ര രംഗത്തെത്തിയത്.The post ടേബിള് ടെന്നീസ് ഫെഡറേഷന്റെ വാദം തള്ളി വീണ്ടും മണിക ബത്ര first appeared on MalayalamExpressOnline.